சன் பிக்சர்ஸ் தலைமை நிர்வாகியைபொலிஸ் 
காவலில் விசாரிக்கநீதிமன்றம் உத்தரவு


ஆலந்தூர்,
சன் பிக்சர்ஸ் தலைமை நிர்வாகி சக்சேனாவை 2 நாள் பொலிஸ் காவலில் வைத்து விசாரிக்க சைதாப்பேட்டை நீதிமன்றம் உத்தரவிட்டது.
சேலத்தை சேர்ந்தவர் செல்வராஜ் சினிமா விநியோகஸ்தர். தீராத விளையாட்டு பிள்ளை படத்தின் சேலம் பகுதி விநியோக உரிமை தருவதாக கூறி ரூ. 1 1/4 கோடி வாங்கிக் கொண்டு விநியோக உரிமையை தராமல் சன் பிக்சர்ஸ் தலைமை நிர்வாகி சக்சேனா ஏமாற்றியதாகவும் பணத்தை கேட்டபோது சக்சேனா மிரட்டியதாகவும் செல்வராஜ் பொலிஸில் புகார் செய்ததின் பேரில் இவரை கைது செய்து நீதிமன்றில் ஆஜர்படுத்தி சிறையில் அடைத்தனர்.
இந்த வழக்கில் சக்சேனாவிடம் விசாரணை நடத்த வேண்டி உள்ளதால் 5 நாள் பொலிஸ் காவலில் விசாரிக்க அனுமதி கோரி அரசு சட்டத்தரணிகள் மனு அளித்தனர். இந்த மனு மீதான விசாரணை நேற்று முன்தினம் நடந்தது.
அப்போது கே. கே. நகர் பொலிஸ் அதிகாரி துரை நீதிமன்றில் ஆஜராகி &quot;இந்த வழக்கில் புலன் விசாரணை நடத்த வேண்டி உள்ளதால் சக்சேனாவை 5 நாள் பொலிஸ் காவலில் வைத்து விசாரிக்க அனுமதிக்க வேண்டும்&quot; என்று கூறினார். பின் இருதரப்பு வாதத்தையும் கேட்டு மஜிஸ்திரேட்டு சக்சேனாவை 2 நாள் பொலிஸ் காவலில் வைத்து விசாரிக்க அனுமதி அளித்தார்.
மேலும் பிணை மனு மீதான விசாரணை 7ந் திகதிக்கு தள்ளிவைக்கப்பட்டது.
