16 வயதில் மணமுடித்த பெண்ணை 5 வருடங்கள் மாட்டுதொழுவத்தில் அடைத்து கொடுமைப்படுத்திய குடும்பம்


மாமனார் குடும்பமொன்று வரதட்சணைக்காக இளம் மருமகளை மாட்டுத் தொழுவத்தில் அடைத்து கொடுமைப்படுத்தியுள்ளது.
பல கொடுமைகளை தாங்கிய அவள் மூன்றாண்டில் பல முறை வந்தவர், போனவர்களால் பாலியல் பலாத்காரம் செய்யப்பட்டாள். கடைசியாக 50 ஆயிரம் ரூபாய் கடனுக்காக கடன்காரனிடம் சிக்கினாள். இப்படி சோகமே வாழ்க்கையான பெண்ணின் பெயர் சீமா. போபால் அருகே உள்ள பராசிரி டயோண்டா கிராமத்தில் பிறந்தவள். 16 வயதான அவளை ஆனந்த் குர்மி என்ற விவசாயிக்கு ஐந்தாண்டுக்கு முன் திருமணம் செய்து வைத்தனர்.
பள்ளியில் படித்துக் கொண்டிருந்த பெண்ணை திருமணம் செய்து கொண்டு வந்த கையோடு, கணவன் குடும்பத்தாரின் அட்டகாசம் ஆரம்பித்து விட்டது. வரதட்சணை கேட்க ஆரம்பித்தனர். பெண்ணின் தந்தையும் சில ஆயிரங்களைக் கொடுத்து வந்தார். ஆனால் கொடுக்க, கொடுக்க அவர்களின் அட்டூழியம் அடங்கவில்லை.
வரதட்சணையாக கலர் டிவி கேட்டார் மாமியார். வாங்கிக்கொடுத்தார். மருமகன் பைக் கேட்டார், வாங்கிக் கொடுத்தார். விவசாயத்துக்கு டிரக்டர் வேண்டும் என்றார் மாமனார், வாங்கிக் கொடுத்தார். இவ்வளவையும் பெண், வாழ்க்கைப்பட்ட இடத்தில் நிம்மதியாக இருக்க வேண்டும் என்று இலட்சக் கணக்கில் கடன்பட்டு வாங்கிக் கொடுத்தார் அவளின் தந்தை. ஆனாலும் அவரை விடுவதாக இல்லை இந்த வரதட்சணை பேய்கள். 
அவரின் மூன்று ஏக்கர் நிலத்தையும் பறித்துக் கொண்டது. அவர் வாங்கிய கடனை அடைக்கமுடியமல் திணறினார். இனி எதுவும் பெயராது என்று தெரிந்ததும் பெண்ணை வதைப்பது அதிகரித்தது. சீமாவை வீட்டு மாட்டுத் தொழுவத்தில் அடைத்தனர். அங்கு கணவன் செக்ஸ் சித்ரவதை தொடங்கியது.
கணவன் மட்டுமின்றி, அவன் தந்தையும் மாட்டுத் தொழுவத்தில் பல முறை அந்தப் பெண்ணை பலாத்காரம் செய்தார். போதாக்குறைக்கு, வீட்டுக்கு வரும் உறவினர் சிலருக்கும் அவளை விருந்தாக்கினர். இதில் உச்சகட்டம் என்னவென்றால், பக்கத்து வீட்டில் உள்ள குட்டு மகராஜ் என்ற நண்பனிடம் மனைவியை வாடகைக்கு விட்டான் கயமை கணவன். ‘இப்படித்தான் வரதட்சணை பணத்தை கறக்க வேண்டும்’ என்று விளக்கம் வேறு சொன்னான்.
தொழுவத்தில் ஒரு வேளை சோறு கிடைத்தது பற்றி அந்த பேதை கவலைப்படவில்லை. தன் வாழ்க்கை இப்படி காமுகர்களுக்கு விருந்தாகும் கதியாகி விட்டதே என்று நொறுங்கிப் போனாள். இரண்டொரு முறை தற்கொலைக்கு முயன்றதும், அவள் கடுமையாக தண்டிக்கப்பட்டுள்ளாள். அவளை தேடி வந்த அவள் குடும்பத்தினருக்கு அவளை பொம்மையாக காட்டி, அவள் வாயாலேயே ‘நான் நல்லாயிருக்கேன்’ என்று சொல்ல வைத்து நாடகம் ஆடி வந்தாள் மாமியார்.
இப்படியே 2 ஆண்டு ஓடின. அவளை விலை பேச கணவன் தயாரானான். எப்படியாவது விரட்டி விட வேண்டியது தான் என்று முடிவு செய்து, அவன் உறவினர் ஒருவருடன் அனுப்பி வைத்தான். அவரும் அந்தப் பெண்ணை சில முறை பலாத்காரம் செய்தார், அப்போது அந்தப் பெண்ணுக்கு, அடுத்த பூகம்பம் வெடிக்கும் என்று தெரியவில்லை. வீட்டுக்கு ஒரு புதிய ஆள் வந்தான், அவன் வேறு யாருமல்ல. அவள் தந்தைக்கு கடன் தந்தவன் 50 ஆயிரம் ரூபாய் கடன் பாக்கி வைத்துள்ளார் உன் தந்தை, என்று கூறி அவளைக் கூட்டிச் சென்றுவிட்டான்.
அந்த வீட்டில் சில மாதம் காலம் தள்ளினாள் அந்தப் பெண். அங்கு அவள் நோயில் படுத்தாள். அதை பார்த்த அந்த கடன்காரன், இவளை எப்படியாவது வெளியேற்றி விட வேண்டும் என்று நினைத்தான். ஒரு நாள் பிற்பகலில் அவளை பக்கத்து வீட்டுக்காரன் பார்த்து விசாரித்தான். அவள் நிலையை அறிந்த அவன், ‘மருத்துவமனைக்கு அழைத்துப் போகிறேன்; கவலைப்படாதே’ என்றான்.
மறுநாள், சொன்னபடியே அவளை அவன், கடன்காரன் வீட்டில் இல்லாத சமயம் மருத்துவமனைக்கு அழைத்துச் சென்றான்.போகும் வழியில் அவளை பம்ப் ரூமில் பலாத்காரம் செய்தான். அவளுக்கு உலகமே இருண்டு விட்டது. உதவி செய்ய வந்தவன் கூட இப்படியான என்று நொறுங்கிப் போனாள். வேலை முடிந்து விட்டது என்று மருத்துவமனையில் அவளை விட்டு விட்டு அவனும் ஓட்டம் பிடித்தான்.
அங்குதான் அவளுக்கு முதல் வெளிச்சம் கிடைத்தது. அவளின் தூரத்து உறவினர் ஒருவர் பார்த்து விசாரித்தார். அழுது புலம்பியவளை அப்பாவிடம் சேர்த்தார் அவர்.
தந்தையை பார்த்ததும் தைரியத்தை வரவழைத்துக் கொண்டு பொலிசில் புகார் செய்தாள். பொலிஸார் கணவன், அவன் தந்தை, தாய், தம்பி ஆகியோரை கைதுசெய்தனர். அத்துடன் விடவில்லை. அவளை பலாத்காரம் செய்த குட்டு மகராஜ், அவனது நண்பர்கள் சிலர் முதல் கடைசி நபர் வரை 12 பேரை கைது செய்து சிறையில் அடைத்தது பொலிஸ்.
