தோட்டத் தொழிலாளர் பணத்தில்தேயிலைச் செடிகளுக்கு கிருமிநாசினி

நிர்வாகத்தின் செயலுக்குக் கடும் எதிர்ப்பு
(பதுளை தினகரன் விசேட நிருபர்)
பசறைப் பகுதியின் பெருந்தோட்டங்களில் தேயிலைச் செடிகளுக்குத் தெளிக்கப்படும் கிருமிநாசினிகளுக்குச் செலவிடப்படும் நிதியை, தோட்டத் தொழிலாளர்களிடமிருந்தே அறவிட தோட்ட நிருவாகங்கள் நடவடிக்கைகளை மேற்கொண்டு வருகின்றன.
பசறைப் பகுதியின் வெவேகலை தோட்ட நிருவாகமே மேற்படி நடவடிக்கைகளில் மும்முரமாக ஈடுபட்டுக் கொணடிருப்பதாக அறிய வருகிறது.
இது குறித்து, இலங்கை தொழிலாளர் ஐக்கிய முன்னணியின் பிரதிச் செயலாளரும், முன்னணியின் ஊவா மாகாணப் பொறுப்பாளருமான இராஜ நாயகம் சலோபராஜா வன்மையான கண்டனத்தைத் தெரிவித்துள்ளதுடன், முன்னணியின் தலைமைப்பீடத்தின் மூலமாக சம்மந்தப்பட்டவர்களின் கவனத்திற்கும் கொண்டுவந்துள்ளார்.
தேயிலைத் தோட்டத்திற்கு தெளிக்கப்படும் அனைத்து கிருமிநாசினிகளுக்கும் தோட்டத் தொழிலாளர்கள் தலா நூறு ரூபா என்றடிப்படையில் தோட்ட நிருவாகத்திற்கு கண்டிப்பாக வழங்க வேண்டும். தோட்டங்கள் கடுமையான நஷ்டத்தில் இயங்கிக் கொண்டிருப்பதினால் ஏற்படும் செலவினங்களையும் எம்மால் செய்ய முடியாதென்று கூறியே பணம் வசூல் செய்ய நடவடிக்கைகள் முன்னெடுக்கப்படுகின்றன.
ஆனால், தொழிலாளர்கள் தோட்ட நிருவாகங்களின் மேற்படி செயல்பாடுகளுக்கு இணங்க மறுத்து வருகின்றனர். அத்துடன் பசறைப் பகுதியின் பெரும்பாலான தோட்டங்களில் வாரமொன்றிற்கு மூன்று தினங்கள் மட்டுமே வேலை வழங்கப்படுவதாகவும் அத்துடன் தினக்கூலியொன்றிற்கு 12 கிலோ தேயிலைத் தளிர்களைக் கொய்தாக வேண்டுமென்றும் தோட்ட நிருவாகங்களினால் விடுக்கப்பட் டிருக்கும் நிபந்தனையினையும் தோட்டத் தொழிலாளர்கள் ஏற்க மறுத்துள்ளனர்.
வெவேகலை தோட்ட நிருவா கத்தினால் ஏனைய தோட் டங்களில் கிருமிநாசினி செல வினத்திற்குத் தலா நூறு ரூபா என்ற அடிப்படையில் தொழிலாளர்கள் பணம் கொடுத்து வரும் போது, வெவேகலை தோட்டத் தொழிலா ளர்களினால் மட்டும் ஏன் பணம் கொடுக்க முடியாதென்று தொழி லாளர்கள் மிரட்டப்படுவதா கவும் தொழிலாளர்கள் தரப்பில் புகார் தெரிவிக்கப்பட்டு வருகின்றது. (வி)
