பக்தர்களை பகவான் சோதிப்பது ஏன்?


ஒருவன் உண்மையான பக்தனா, இல்லையா என்பது கடவுளுக்குத் தெரியும். ஒரு பக்தனைபல சிரமங்களுக்குஉட்படுத்துகிறார் பகவான். அந்த பக்தன், எவ்வளவு துன்பம் இருந்தாலும், சகித்துக் கொண்டு, விடாமல் பகவானை பக்தி செய்து கொண்டிருக்கிறான். 
கடைசியில், இவனது பக்திக்கு மகிழ்ந்து, பல சுகபோகங்களையும் அளிக்கிறார் பகவான்.பாண்டுரங்கனிடம் அபார பக்தி உள்ளவர் துக்காரம் அடிக்கடி கோவிலுக்கு போய் பண்டுரங்கனை வழிபடுவார். வீட்டை விட்டு கோவிலில்தான் அதிக நேரம் இருப்பார். ஒருநாள் துக்காராமின் மனைவி கமலாபாய் தன் புடவையை துவைத்து, காய வைத்து விட்டு உள்ளே சென்றாள். 
அந்த சமயம், துக்காராமிடம் வந்து, “உடுக்கத் துணியே இல்லை. ஏதாவது ஒரு கந்தையாவது கொடுங்கள் என்று கேட்டாள் ஒரு ஏழைப் பெண். தன் மனைவி பொல்லையில் உயர்த்தியிருந்த புடவையைஎடுத்த வந்து அவளிடம் கொடுத்து விட்டார் துக்காராம்.
புடவையை காணாது துக்காராவின் மனைவி நாற்புறமும் பார்க்க, தெருக்கோடியில், தன் புடவையை கட்டிக் கொண்டு ஒரு ஏழைப் பெண் போவதை கண்டதும், ஓடிப் போய் அவளை பிடித்து நிறுத்தி, “ஏது இந்த புடவை?” என்று கேட்டாள் “இது துக்காரம் சுவாமி கொடுத்தது...’ என்றாள் அந்த பெண் துக்காராமின் மனைவிக்கு கோபம் வந்தது. “இவர் இப்படி பக்தி பாண்டுரங்கன் என்றுசொல்லி காலம் கழிக்கிறார். 
எனக்கு மாற்றிக் கட்டிக் கொள்ளக் கூட ஒரு புடவை இல்லை. இவர் என்னிடமிருந்த ஒரு புடவையையும் கூட தானம் பண்ணயிருக்கிறார். “பாண்டுரங்கா, பாண்டுரங்கா” என்றுசொல்லிச் சொல்லி தான் இந்த நிலைக்கு வந்து விட்டோம். அந்த பாண்டுரங்கனை என்ன செய்கிறேன். பார்...’ என்று சொல்லி, ஒரு குழவியுடன், பாண்டுரங்கன் சந்நிதிக்குள் நுழைந்தாள்.
அப்போது, ருக்மணியிடம், “அதோ பார். நீஇவளிடமிருந்து புடவையைவாங்கி வந்தாயே... இப்போது இவளுக்கு பதில் சொல்!’ என்றார் பாண்டுரங்கன், தன் புடவையை ருக்மணி உடுத்தியிருப்பதை கண்ட, துக்காராமின் மனைவி திகைத்து விட்டாள். ஏழைப் பெண்ணாக வந்து, தன் கணவரிடம் ருக்மணிதேவி தான் புடவை கேட்டிருக்கிறாள். இதுவும் ஒரு சோதனைதான். அவரும் வீட்டிலிருந்து ஒரே புடவையை மனமுவந்த கொடுத்திருக்கிறார் என்பதை உணர்ந்தாள்.
“தேவி, என்னை மன்னித்து விடு...’ என்று கண்ணீர் பருக வேண்டினாள். பாண்டுரங்கனை புகழ்ந்தவாரே கோவிலை வலம் வந்து வெளியே வந்தாள் கமலாபாய். வந்ததும் தன்னை பார்த்து ஆச்சரிய்ப்பட்டாள். தன் உடம்பில் விலையுயர்ந்த பட்டாடை, உடலெங்கும் வைர, வைடூரிய ஆபரணங்கள்! வீட்டுக்கு வந்து துக்காரமிடம் நடந்து விஷயங்களை சொன்னாள்.
துக்காராம், அச்சரியப்பட்டு, “நீயே பாக்கியசாலி, நான் இவ்வளவு காலமும் பாண்டுரங்கனை பக்தி செய்தும் கூட தேவியின் தரிசனம் எனக்கு கிடைக்கவில்லையே... ஆயினும், தேவி நேரில் வந்த போது, “முக்தி வேண்டும்!’ என்று கேட்காமல், ஆடைக்கும், அணிகலனுக்கும் ஆசைப்பட்டு விட்டாயே...’ என்றார்.
அவளுக்கு பொருளில்ஆசை, இவருக்கு அருளில்ஆசைபிறகு, அவர்களுக்கு சகல செளபாக்கியங்களையும் பாண்டுரங்கன் அளித்தான் என்பது கதை! அதாவது, பக்தர்களை சோதிக்கிறான் பகவான்; பிறகு, அருள் செய்கிறாள். சோதனையில் தேற வேண்டும்!
