இந்திய பிரதமரின் அரசியல்முக்கியத்துவம் வாய்ந்த ஈரான் பயணம்

பெப்ரவரி 28 ஆம் திகதி ஆரம்பம்; 30, 31 ஆம் திகதிகளில் அணிசேரா உச்சி மாநாடு
ஈரான் நாட்டின் தலைநகர் டெஹ்ரானில் எதிர்வரும் 30 மற்றும் 31 ஆகிய இரு திகதிகளில் அணி சேரா நாடுகளின் உச்சி மாநாடு நடைபெறவுள்ளது. இந்த மாநாட்டில் பங்கேற்பதற்காக,பிரதமர் மன்மோகன் சிங் டில்லியில் இருந்து 28 ஆம் திகதி டெஹ்ரான் புறப்பட்டுச் செல்கிறார்.
பிரதமர் மன்மோகன் சிங்கின் இந்தப் பயணம் அரசியல் முக்கியத்துவம் வாய்ந்ததாக கருதப்படுகிறது. கடந்த 2001 ஆம் ஆண்டில், அப்போதைய பிரதமர் வாஜ்பாய்க்குப் பிறகு ஈரான் செல்லும் இந்திய பிரதமர் மன்மோகன் சிங் ஆவார். ஏற்கனவே கடந்த 2009 ஆம் ஆண்டில் எகிப்திலும், 2006 ஆம் ஆண்டில் கியூபாவிலும் நடைபெற்ற இரண்டு அணி சேரா நாடுகளின் மாநாட்டிலும் பிரதமர் மன்மோகன் சிங் பங்கேற்றது குறிப்பிடத்தக்கது.
மன்மோகன் சிங் டெஹ்ரான் போய் சேர்ந்த மறுநாள், ஈரான் நாட்டின் ஜனாதிபதி மெஹ்மூத் அஹ்மதி நிஜாத்தை சந்தித்துப் பேச்சு நடத்த வுள்ளார். அந்த நாட்டின் அதிகாரமிக்க தலைவரான கொமேனியை மன்மோகன் சிங் சந்தித்து பேசவும் திட்டமிடப்பட் டுள்ளது. 
இந்த மாநாட்டு நிகழ்ச்சிகளுக்கு இடையே பாகிஸ்தான்அதிபர் சர்தாரி, பங்களாதேஷ், நேபாளம் ஆகிய நாடுகளின் பிரதமர் மற்றும் ஆப்கானிஸ்தான் அதிபர் ஹமீது கர்சாய் ஆகியோரையும் மன்மோகன் சிங் சந்தித்துப் பேசுகிறார்.
உச்சி மாநாட்டிற்கு முன்பாக 28, 29 ஆகிய திகதிகளில் சம்பிரதாய மந்திரிகள் கூட்டமும், மூத்த அதிகாரிகள் ஆலோசனைக் கூட்டமும் நடைபெற உள்ளது. மந்திரிகள் கூட்டத்தில் வெளியுறவு துறை மந்திரி எஸ். எம். கிருஷ்ணா தலைமையிலான இந்திய தூதுக் குழுவினர் பங்கேற்கிறார்கள். அதிகாரிகள் குழு கூட்டத்திற்கு, வெளியுறவு துறை செயலாளர் ரஞ்சன் மத்தாய் தலைமை தாங்குகிறார். டில்லியில் நிருபர்களுக்கு பேட்டி அளித்த ரஞ்சன் மத்தாய் இந்தத் தகவல்களை தெரிவித்தார்.
ஈரானின் அணு ஆயுத திட்டங்கள் தொடர்பான குற்றச்சாட்டுகளைத் தொடர்ந்து அந்தநாட்டை தனிமைப்படுத்த வேண்டும் என்று அமெரிக்கா மற்றும் மேலை நாடுகள் இந்தியாவை நிர்ப்பந்தித்து வரும் நிலையில், மன்மோகன் சிங்கின் இந்த பயணத்துக்கு ஏற்பாடு செய்யப்பட்டு உள்ளது. அதே நேரத்தில் இந்தியாவை பொறுத்தவரை, ஈரானுக்கு எதிரான ஐ. நா. சபை நடவடிக்கையைத்தான் பின்பற்றுவோம் என்று தெளிவாக அறிவித்து உள்ளது.
ஈரானில் நடைபெற இருக்கும் அணிசேரா நாடுகள் மாநாட்டில் பங்கேற்க இந்தியா முடிவு எடுத்து இருப்பது தனது வெளிநாட்டு கொள்கையில் பிடிவாதமாக இருப்பதை வெளிப்படுத்துவதாக உள்ளது. வெளியுறவுத்துறை செயலாளர் ரஞ்சன் மத்தாய் கூறும்போது, அந்த நாட்டில் அதிகமாக இந்தியர்கள் வசித்து வருவது மட்டுமின்றி, பொருளாதார அடிப் படையிலும் ஈரானில் இருந்து அதிக அளவில் கச்சா எண்ணெய் இறக்குமதி செய்யும் நாடு என்ற அளவில் ஈரானுடன் இந்தியா உறவு கொண்டு இருப்பதாக தெரிவித்தார்.
