பிரணாப் முகர்ஜp ஆதாயம் பெறும் மேலும்இரு பதவிகள் வகிப்பதாக புதிய புகார்

ஜனாதிபதி தேர்தலில் போட்டியிடும் பிரணாப் முகர்ஜி, ஆதாயம் பெறும் மேலும் இரு பதவிகள் வகிப்பதாக தலைமை தேர்தல் கமிஷனரிடம் பி. ஏ. சங்மா சார்பில்புகார் மனு கொடுக்கப்பட்டது.
ஜனாதிபதி தேர்தலில் மத்திய ஆளும் ஐக்கிய முற்போக்கு கூட்டணி வேட்பாளராக போட்டியிடும் பிரணாப் முகர்ஜி அரசு ஆதாயம்பெறும் பதவி வகிப்பதால் (இந்திய புள்ளியியல் இன்ஸ்டிடியூட்டின் தலைமைப் பொறுப்பு), அவரது வேட்பு மனுவை தள்ளுபடி செய்ய வேண்டும் என்ற கோரிக்கையை தேர்தல் அதிகாரி அக்னிகோத்ரி முன்பாக எதிர்தரப்பு வேட்பாளர் பி. ஏ. சங்மா வைத்து, பெரும் பரபரப்பை ஏற்படுத்தினார்.
ஆனால் இந்தக் குற்றச்சாட்டு பிரணாப் முகர்ஜியால் மறுக்கப்பட்டது. வேட்பு மனு தாக்கல் செய்வதற்கு முன்பாகவே (ஜூன் 20 ம் திகதி) இந்திய புள்ளியியல் இன்ஸ்டிடியூட்டின் தலைமைப் பொறுப்பில் இருந்து, விலகிவிட்டதாக பிரணாப் முகவர்ஜி விளக்கம் அளித்தார். இதையடுத்து பி. ஏ. சங்மா புகாரை தேர்தல் அதிகாரி நிராகரித்து, அவரது வேட்புமனு ஏற்கப்பட்டுவிட்டதாக அறிவித்தார். இது சங்மா தரப்புக்கு அதிருப்தியை அளித்துள்ளது.
இந்த நிலையில், பிரணாப் முகர்ஜி, ஆதாயம் பெறும் மேலும் இரண்டு பதவிகளை வகிப்பதாக பி. ஏ. சங்மா தரப்பில் புதிய புகார் எழுந்துள்ளது.
மேற்கு வங்காளத்தில் இயங்கி வரும் பிர்பும் பொறியியல் மற்றும் தொழில் நுட்பக் கல்லூரியின் துணைத் தலைவர், ரவீந்திர பாரதி பல்கலைக்கழகத்தினை உருவாக்கிய ரவீந்திர பாரதி சங்கத்தின் தலைவர் பொறுப்பு ஆகியவற்றை பிரணாப் முகர்ஜி இன்னும் வகித்து வருவதாக பி. ஏ. சங்மா தரப்பில் புகார் வைக்கப்பட்டுள்ளது.
இது தொடர்பாக பி. ஏ. சங்மாவின் பிரதிநிதிகளாக ஜனதா கட்சி தலைவர் சுப்பிரமணிய சாமி தலைமையில் 3 பேரை கொண்ட குழுவினர், தலைமை தேர்தல் கமிஷனர் வி. எஸ். சம்பத்தை நேற்று முன்தினம் சந்தித்து பேசினர். 
இந்தக் குழுவில் சங்மாவின் வக்கீலும், பாரதீய ஜனதா மூத்த தலைவர்களில் ஒருவருமான சத்யபால் ஜெயின், தேர்தல் ஏஜெண்டு பார்த்ருஹரி மகாதேவ் ஆகியோர் இடம்பெற்றிரு ந்தனர்.
லைமை தேர்தல் மிஷனர் சம்பத்திடம், இந்தியப் புள்ளியியல் நிறுவனத்தின் தலைமைப் பொறுப்பில் இருந்து கொண்டு பிரணாப் முகர்ஜி வேட்பு மனுத் தாக்கல் செய்தும், தங்கள் தரப்பு வாதத்தை ஏற்காமல், பிரணாப் முகவர்ஜிக்கு அதரவாக தேர்தல் அதிகாரி அக்னி கோத்ரி செயல்பட்டதாக சங்மா குழுவினர் அதிருப்தி வெளியிட்டனர். அதைத் தொடர்ந்து, பிரணாப் முகர்ஜி ஆதாயம் பெறும் இன்னும் இரண்டு பதவிகளை வகிப்பதாகவும் எடுத்துக் கூறினர்.
இந்தியப் புள்ளியியல் இன்ஸ்டிடியூட்டின் தலைமைப் பொறுப்பில் இருந்து விலக பிரணாப் முகர்ஜி அளித்ததாகக் கூறப்படுகிற ராஜினாமா கடிதத்தில் அவரது கையெழுத்தில் மாற்றம் இருப்பதாகவும் கூறினார். தேர்தல் கமிஷன் முன்பு சங்மா தரப்பு குழுவினர் வைத்த வாதத்தில் மிக முக்கியமானது, ‘வேட்பாளரின் பெயரை முன்மொழிகிறவர்கள், வழிமொழிகிறவர்களின் கையெழுத்தை பரிசோதிக்கிற அதிகாரம்தேர்தல் அதிகாரிக்கு இருக்கின்றபோது, வேட்பாளரின் கையெழுத்துக்கள் உண்மையான வைதானா என்பதை பரிசோதிப்பதும் தேர்தல் அதிகாரியின் கடமை’ என்பதாகும். 
மோசடி புகார்களுக்கு ஆளாகியுள்ள ஒருவருக்கு தேர்தல் அதிகாரி இப்படி உதவி இருக்கிறார். இந்தியப் புள்ளியியல் நிறுவனத்தின் தலைமைப் பொறுப்பில் இருந்து பிரணாப் முகர்ஜியின் ராஜினாமா முறைப்படி ஏற்கப்படவில்லை. அந்த ராஜினாமாவை ஏற்க வேண்டிய சரியான நபர் எம். ஜி. கே. மேனன் அல்ல’ என்றார்.
பி. ஏ. சங்மா தரப்பினர் திங்கட்கிழமை இன்று தங்களது எழுத்துப் பூர்வமான வாதத்தை முன்வைக்க தேர்தல் கமிஷன் அனுமதி அளித்தது.அந்த வாதத்தை பெற்று தேர்தல் கமிஷன் பரிசீலித்து அனு தொடர்பாக முடிவு எடுத்து அறிவிக்கும் என எதிர்பார்க்கப்படுகிறது.
