அன்பு அமைதியை கொடுக்கும்


(நேற்றைய தொடர்)

நமக்கு வாழ்வில் ஒரு இலட்சியம் வேண்டும். அதாவது நமது எண்ணம் உயர்வாக இருந்தால், அரும் பெரும் இலட்சியங்கள் தோன்றும், பெரும் இலட்சியம் இருந்தால் அருமையான எண்ணம் வரும். எண்ணம் உயர்ந்தால் நம் பணிகள் எல்லாம் உயர்ந்ததாக இருக்கும்.
வள்ளுவர் காட்டும் வளமான 
நாடு
திருவள்ளுவரின் குறள் நமக்கு ஒன்றை நினைவு ஊட்டுகிறது அதாவது
பிணியின்மைசெல்வம் விளைவின்பம் 
ஏமம்
அணியென்ப நாட்டிற் கிவ்வைந்து
ஒரு நாடு நல்ல வளமான நாடாக கருதப்பட வேண்டுமானால் அந்த நாட்டில் நோயின்மை. செல்வச்செழிப்பு நல்ல விளைச்சல், அமைதியும் சுமுகமான சமுதாயச் சூழ்நிலையும் வலிமையான பாதுகாப்பும் அந்நாட்டில் நிலவ வேண்டும் என்கிறார். என்ன அருமையா ஒரு வளமான நாட்டை படம் பிடித்துக் காட்டுகிறார். நாம் எல்லோரும் அறிவார்ந்த முறையில் உழைத்துத் தான் நமது நாட்டை வளமான நாடாக மாற்ற வேண்டும்.
சுமுகமான மேடு பள்ளம் இல்லாத ஒரு அறிவார்ந்த அமைதியான மகிழ்ச்சியான சமுதாயத்தை உருவாக்க என்ன செய்ய வேண்டும் என்ற தேடலின் ஒரு பகுதியாக தேடிக் கொண்டு இருக்கிறேன். நான் ஒரு முறை 2003 ஆம் ஆண்டு இந்தியாவின் வடகிழக்கு மாநிலமான அருணாச்சலப் பிரதேசத்திற்கு 3500 மீற்றர் உயரத்தில் அமைந்துள்ள தவாங் என்ற இடத்திற்கு சென்றேன். 
ஒரு நாள் முழுதும் இருந்து அங்கு புத்த பிக்குகளை சந்தித்தேன். கடுமையான குளிரில், வாழ்வதற்கு மிகவும் சிரமப்படக்கூடிய சூழல் இருக்கும் போது அங்கு உள்ள மக்கள் அனைவரும் சிரித்த முகத்துடன் புன்னகை தவழ வீற்றி ருப்பது கண் டேன். இப்படிப்பட்ட சூழ்நிலையில் இங்கு எப்படி அமைதியும் சாந்தியும் நிலவுகிறது என்ற கேள்வி என்னுள் எழுந்தது.
அங்கிருக்கும் தலைமை புத்த பிக்குவிடம் கேட்டேன்? இது எப்படி சாத்தியமாகும் என்று அதற்கு அவர் நீங்கள் நாட்டின் குடியரசுத் தலைவர் உங்களுக்கு தெரியாதா என்றார். நான் விடவில்லை. இல்லை நீங்கள் எனக்கு பதில் சொல்ல வேண்டும் என்று வலியுறுத்தினேன். அதற்கு அவர் சொன்னார். 
இந்த உலகத்தில், நமக்கு பல்வேறு பிரச்சினைகள், நம்பிக்கையின்மை, சுயநலம், சமூக பொருளாதார வேறுபாடு, கோபம், வெறுப்பு அதன் மூலமாக வன்முறை, இப்படிப்பட்ட சூழ்நிலையில் புத்த தவஸ்தலம் என்ன செய்தியை பரப்பு கிறது என்றால் நாம் ஒவ்வொரு வரும் &#39;நான், எனது&#39; என்ற எண் ணத்தை நம் மனதில் இருந்து அகற் றினால் நம் மிடம் உள்ள தற்பெருமை மறையும், தற்பெருமை மறைந்தால் மனிதர்களுக்கு இடையேயான வெறுப்பு அகலும், வெறுப்பு நம் மனதை விட்டு அகன் றால், வன்முறை எண் ணங்கள் நம்மை விட்டு அகலும். வன் முறை எண்ணங்கள் நம்மை விட்டு மறைந்ததால், அமைதி நம் மனத்தை தழுவும்.
என்ன ஒரு அருமையான விளக்கம். ஆனால் எப்படி &#39;நான், எனது&#39; என்ற எண்ணத்தை நம் மனதில் இருந்து அகற்ற முடியும். எவ்வளவு கஷ்டமான விடயம். இதற்கான பக்குவமான கல்வி முறையை எப்படி நாம் கொண்டு வருவது என்பது தான் நம்மிடையே உள்ள சவால். அந்த சவாலை எப் படி சமாளிப்பது அமைதியை எப்படி அடைவது என்ற என் கேள்விக்கு விடை தேடிய என் பயணம் தொடர் ந்தது. 
நான் பல்கேரிய நாட்டிற்கு சென்றேன் அங்கு கிறிஸ்தவ தவஸ்த லத்திற்கு சென்றேன். தவங்களில் கிடைத்த செய்தியின் தொடர்ச்சி யாக அங்கு உள்ள முதிர்ந்த பத்திரியார் ஒரு வாக்கியத்தை தந்தார். மன்னிப்பு என்ற உன்னதமான வாக்கிகத்தை தந்தார். மன்னிப்பு என்பது எப்படி ஒரு வாழ்க்கையை பக்குவப்படுத்தும் என்பதை பற்றிய அருமையான விளக்கம் பெற்றேன்.
அதன் தொடர்ச்சியாக விவேகானந் தரது பிறந்த இடத்திற்கு சென்றேன். எனக்கு கிடைத்த அனுபவங்களை பகிர்ந்து கொண்ட போது அங்கு எனக்கு கிடைத்த பதில் என்னவென் றால் கொடை, அதாவது கொடுக்கும் குணம், இத்தனை குணங்களுடன் கொடையும் சேர்ந்து இருந்தால் நாட்டில் அமைதிக்கு அது வித்திடும் என்பதாகும். 
இந்த தகவலோடு அஜ்மீர் ஸரீப்சென்றேன். அங்கு சென்று வெள்ளிக்கிழமை தொழுகைக்கு சென்றேன். அங்கு இருந்த சுபி பெயரியவரிடம் இதே கேள்வியைக் கேட்டேன். அதற்கு அவர் ஆண்டவ னின் படைப்பில் தேவதையும் உண் டும், சைத்தானும் உண்டு, நல்ல எண் ணங்கள், நல்ல செயல்களுக்கு வித்திடும், நல்ல செயல்கள் அன்பை வளர்க்கும், அன்பு அமைதிக்கு வித் திடும் எஎன்றார். 
நல்ல செயல்களைப் பற்றி எண்ணும் பொழுது காந்திஜி வாழ்வில் நடந்த ஒரு நிகழ்ச்சியை உங்கள் எல்லோரிடமும் நான் பகிர்ந்துகொள்ள விரும்புகிறேன். காந்தியின் 9 வது வயதில் அவரது தாயார். அவருக்கு ஒரு அறிவுரையை தந்தார். அந்த அறிவுரையாவது
மகனே, உனது வாழ்வில் துன்பத்தில் துவளும் யாராவது ஒருவரின் வாழ்வில் நீ ஏதேனும் ஒருமாற்றத்தை உருவாக்கி அவரை துன்பத்தில் இருந்து மீட்டெடுத்து முன்னேற்றப் பாதையில் கொண்டு சென்றால் நீ மனிதனாக பிறந்ததின் பலன் உன்னை முற்றிலும் வந்தடையும். கடவுள் எப்பொழுதும் உனக்குஅருள் செய்வார்.
இந்த அறிவுரை இந்த பூமியில் பிறந்த எல்லா மக்களும் கடைப்பிடிக்க வேண்டிய முக்கியமான அறிவுரை
மனச்சாட்சியின் மாட்சி
சமீபத்தில் சுவாமி சமர்பண் எழுதிய &#39;Tiya A Parrot&#39;s Journey Home&#39; என்ற புத்தகத்தை படித்தேன்.சில புத்தகங்கள் என்னை மிகவும் கவ ர்ந்தவை. எனக்கு மிகவும் நெருக்க மானவை. அந்த புகத்தகங்கள் எஎனது தனிப்பட்ட நூலகத்தை அலங்கரிக்கும். அப்படி ஒரு புத்தகம் தான் இந்த புத்தகம். தியா என்ற இந்த புத்தகம் மனச்சாட்சியை பற்றியதாக இருப்பதால் நாம் ஒவ்வொருவரையும் தொடுகிறது. இதை மிக அழகாக எழுதியிருக்கிறார் சுவாமி சமர்பண்கி எப்படி நல் மனசாட்சி கொண்ட ஒரு அருமையான பச்சைக்கிளியின் வாழ்வு தியாவின் வாழ்க்கையை மாற்றியது என்பதுதான்.
கோபம் விவேகத்திற்கு அழகல்ல இதை பச்சைக்கிளி மட்டும் உணர்ந்து கொள்ளவில்லை ஆனால் இந்த புத்தகத்தைபடிக்கும் ஒவ்வொரு வாசகரும் உணர்வார்கள் என்னை கவர்ந்த ஒரு முக்கியமான செய்தி என்னவென்றால்
&#39;நீ தனித்துவமானவன் என்பதைநீ 
உணரவேண்டும்
உன்னை பற்றி நீ உணர்ந்ததை 
காட்டிலும் நீ மேலானவன்
என்பதை உணர்
உன்னை பற்றி நீ அறிந்த அடுத்த 
வினாடி, உனது செயல்
நீ எண்ணியதைகாட்டிலும் மேலாக 
சாதிக்க வைக்கும்.&#39;
எப்படி நாம் நமது மனசாட்சியை பக்குவப்படுத்துவது. என்று என்னை நானே கேட்டேன். மனசாட்சி நம்மை நல்வழிக்கும் இட்டுச் செல் லும். இல்லை என்றால் அது விரும் பிய வழிக்கும் இட்டுச்செல்லும். கிளிக்கு கிடைத்த அருமையான செய்தி என்ன,
&#39;அற்ப காரண, காரியங்களுக்கு 
கண்ணீர் விட்டு
பொழுதை கழிப்பதைக்காட்டிலும், 
வாழ்க்கையில்
செய்ய வேண்டிய நல்ல காரியங்கள் 
அதிகம்.இப்படி
பட்ட இடத்தை விட்டு வெளியேறு 
சீக்கிரம்.&#39;
என்ன ஒரு அருமையான செய்தி. எண்ணம் பெரிதாக இருந்தால் நம் மால் சாதிக்க முடிவது அதிகம். இதைப் படிக்கும் போது எனக்கு திருவள்ளுவர் சொன்ன திருக்குறள் நினைவுக்கு வருகிறது.
உள்ளுவ தெல்லாம் உயர்வுள்ளல் 
மற்றது
தள்ளினுந் தள்ளாமை நீர்த்து
அதாவது நமது எண்ணம் உயர்வாக இருந்தால் அரும் பெரும் இலட்சி யங்கள் தோன்றும், பெரும் இலட்சியம் இருந்தால் அதுவே நம்மை உயர்த்தும் ஒருவேளை நமது முயற்சியில் தோல்வி ஏறபட்டால் கூட என்பது கருத்து
தியாவில் உரு வாக்கியம் என்னை 
மிகவும் கவர்ந்தது.
&#39;நாமெல்லாம் இன்றைய வாழ்க் கையை மட்டும் வாழ பழகிக்க கொண்டோம், அதனால்தானோ நாம் பழைய சிறப்பான வாழ்க்கை முறையை மறந்தோம் அதுமட்டுமல்ல எதிர்காலத்தை பற்றியும் சிக்திக்க மறந்தோம்&#39;
சுவாமி சமர்பண அவர்களின் இந்த தத்துவம் எனக்கு மிகவும் பிடித்தது. அதுமட்டுமல்ல எனது இளைய நண்பர்களுக்கு மிகவும் வேண்டிய தத்துவமாகும். பனிப்பற வைகளை நீங்களும் பார்த்திருப்பீர்கள், அது என்ன ஒரு அருமையான செய்தியை மனித சமுதாயத்திற்கு கொடுக்கிறது. அது தான் தைரியம். அந்த செய்தி சொல்வது என்ன
&#39;பயங்கரம் - என்ன அப்படி ஒரு 
பயங்கரமான ஆபத்து&#39;
பயம் கோழைக்கு ஒரு சாக்கு
தைரியம் வீரனுக்கு அலங்காரம்&#39;
வாழ்க்கைப் பயணம் ஒரு அனுபவம். அறிவார்ந்த மனது வாழ்க்கையின் ஒவ்வொருபடிப்பினையில் இருந்தும் கற்றுக்கொள்கிறது. கிளியின் அனுபவம் வாழ்க்கையின் தத்துவத்தை விள க்குகிறது. 
அனுபவம் அறிவைக் கொடுக்கிறது. அறிவுதான் நம்மை பலப்படுத்துகிறது. பலம் தான் அமைதியின் பாதை, நான் அமைதியின் பாதையில் நடக்கிறேன். மலை உச் சிக்கு ஏறும் பொழுது மேடும் உண்டு, பள்ளமும் உண்டு என்றால் நாம் தொடர்ந்து முன்னேறுவதுதான் முக்கியம், மேடும், பள்ளமும் வாழ் க்கையில் முக்கியமில்லை. மற்றொரு முக்கியமான செய்தி என்னவென்றால்
&#39;எதில் நீ உன்னை முழுமையாக ஈடுபடுத்திக் கொள்கிறாயோ,
அதில் நீ பதில் அளிக்க கடமைப்பட்டு இருக்கிறாய்
அதனால் விளையும் இன்பமும், துன்பமும் உன்னைச்சார்ந்தது
அது உன்னை மேலும் சிக்கலுக்குள் தள்ளும்.
எதைப்பற்றியும் பற்றற்று இரு
பற்று உன்னை பலியாக்கும்
பற்றில்லாமை உன்னை விடுதலையாக்கும்.
இறுதியாக தியா மனச்சாட்சியை பற்றி உணர்கிறார்,
&#39;மனச்சாட்சி யார் என்று தெரியவில்லை, ஆனால் மனசாட்சி இன்றி நான்இல்லை&#39; என்று தெரிகிறது.
என் வாழ்விலும், முடிவி லும்,வெற்றியிலும், தோல்வியிலும்
சந்தோஷத்திலும், துக்கத்திலும் மனச்சாட்சி என்னுடன் தொடர்ந்து வருகிறது&#39;
கிளி கடைசியாக எல்லையில்லா நித்தியத்தை நோக்கி பயணப்பட்டு மறைகிறது. இந்த புத்தகம் எதைப் பற்றி பாடுகிறது
&#39;வாழவின் கசப்பான மற்றும் இனிப்பான அனுபவங்களுக்கும்,
வாழ்வின்சந்தோஷத்திற்கும், துக்கதிற்கும், வாழ்வின் சிரிப்பிற்கும், கண்ணீருக்கும்,
வாழ்வின் இன்பத்திற்கும், வலிக்கும், துன்பத்திற்கும்,
கடலின் பேரலைகள் எப்படி கடலின் ஆழத்தை கண்டதில்லையோ
அதைப்போல் இவை எல்லாவற்றிற்கும்
நாம், நாம் மட்டுமே காரணம்&#39;
முடிவுரை
மனசாட்சி என்பது, இதயத்தின் ஆத்மா மனித இதயத்தில் இருந்து சுடர் வட்டு வழிகாட்டும் ஒரு பேரொளி, வாழக்கை எப்படி உண்மையோ அதைப்போன்றது அது. நேர்மைக்கு புறம்பாக சிந்தித்தாலோ, நடந்தாலோ அது தன் எதிர்ப்பைக் காடும். மனச்சாட்சி என்பது நமது பாரம்பரி யத்தில் வந்துதித்த ஒன்று, தப்பையும் சரியானவற்றையும் நமக்கு சரியான நேரத்தில் உணர்த்தும் ஒருஅறிவார்ந்த மரபணு உண்மை. 
அது நம்மை பயமுறுத்தும், நம்பிக்கை கொடுக்கும், பாராட்டும், தண்டனை அளிக்கும், நம்மை கட்டுக்குள் வைக்கும், ஒரு தடவை மனசாட்சி உறுதித்தினால் அது எச்சரிக்கை, மறுமுறை உறுத்தினால் தண்டனை, கோழை கேட்பான், இது பாதுகாப்பானதா, பேராசக்காரன் கேட்பான் - இதனால் எனக்கு என்ன லாபம் என்று, ஆனால் மனசாட்சி ஒன்று தான் கேட்கும். அது சரியா என்று, ஆனால் ஒட்டுமொத்தமான பதில் என்ன - தன் மனசாட்சி படி நேர்மையாக நடப்பது ஒன்றுதான்.
இதில் இருந்து என்ன விளங்குகிறது என்றால், சிறு வயதில், இளம் மனதில் விதைக்கும் விதை எப்படி பட்ட பலனை தருகிறது என்பதற்கு நம்மில் அனேக உதாரணங்கள் உள்ளது. எனவே தான் நாம் இளைஞர்களை பக்குவப்படுத்தி தயார் பண்ணியால் தான் நமது இலட்சியமான வளமான நாட்டை உங்களால் வளமான இலங்கையை அடுத்த 15 ஆண்டுகளுக்குள் மாற்ற முடியும்.
எனவே மாணவர்களே உறக்கத்திலே வருவதல்ல கனவு, உன்னை உறங்க விடாமல் செய்வதுதான் கனவு. எனவே கனவு காண்பது என்பது ஒவ்வொரு குழந்தையின், இளைஞர்களின் வாழ்க்கையின் ஒரு முக்கியமான விடயம். ஒவ்வொரு இளைஞர்களுக்கும் வாழ்வில் ஒரு இலட்சியம் வேண்டும். அந்த இலட்சியம் நிறைவேற கடுமையாக உழைக்க வேண்டும். தொடர்ந்து அறிவைப் பெற அதை தேடி சென்றடைய வேண்டும், விடா முயற்சி வேண்டும் அதாவது தோல்வி மனப்பான்மையை தோல்வியடையச் செய்ய வேண்டும். இந்த நான்கு குணங்களும் இருந்தால் கனவு நனவாகும்.
நீங்கள் எல்லாம் வெற்றியடைவீர்கள்.
