ஜனாதிபதியின் பாராளுமன்ற வருகைஜனநாயகத்திற்கு மெருகூட்டுகிறது


மூன்று மாதங்களுக்கு ஒருதடவை பாராளுமன்றத்திற்கு சமுக மளித்து மக்களால் தெரிவு செய்யப்பட்ட பாராளுமன்ற உறு ப்பினர்களின் வினாக்கள், சந்தேகங்கள் ஆகியவற்றிற்கு பதிலளிப்பதுடன் நின்றவிடாமல், பாராளுமன்ற ஜனநாயகம் தழைத் தோங்குவதற்கு உறுதுணை புரிவேன் என்று ஜனாதிபதி மஹிந்த ராஜபக்ஷ அவர்கள் சட்டபூர்வமாக அளித்த வாக்குறுதியை இப் போது நெறியான முறையில் நிறைவேற்றி வருகிறார்.
இதனடிப்படையில் கடந்த செவ்வாயன்று நாட்டின் நிதியமைச்சர் என்ற முறையில் ஜனாதிபதி அவர்கள் பாராளுமன்றத்திற்கு சமுகமளித்து அங்கு பரிசீலனைக்கு எடுத்துக் கொள்ளப்பட்ட 9 வரிவிதிப்பு திரு த்த சட்டமூலங்கள் தொடர்பான விவாதத்தில் கலந்து கொண்டார். 
மாலை 4.15 மணியளவில், பாராளுமன்றத்திற்கு ஜனாதிபதி அவர் கள் வருகை தந்த போது பாராளுமன்றத்தில் அரசாங்க, எதிர்க்கட்சி தரப்பில் இருந்த அங்கத்தவர்கள் கரகோசம் செய்து அவரை மகிழ் ச்சியோடு வரவேற்றனர்.
நாட்டின் நிறைவேற்று அதிகாரமுடைய ஜனாதிபதிக்கும், மக்களால் தெரிவு செய்யப்பட்ட பாராளுமன்றத்திற்கும் இடையிலான தொடர்பையும் நல்லுறவையும் வலுப்படுத்துவதே தனது இலட்சியம் என்று அங்கு உரையாற்றிய ஜனாதிபதி எடுத்துரைத்தார். 
பொருளாதார விடயங் கள் முதல் அரசியல் நிலைப்பாடுகள் குறித்து தனது கருத்துக்களை வெளியிட்ட ஜனாதிபதி இலங்கையின் நட்பு நாடான ஜப்பானுக்கு இயற்கை அனர்த்தத்தினால் ஏற்பட்ட பொருள் மற்றும் மனித உயிர் அழிவுகள் குறித்து தனது ஆழ்ந்த அனுதாபத்தையும் தெரிவிக்க தவறவில்லை.
நாட்டினதும், அரசாங்கத்தினதும் நற்பெயருக்கு தீங்கிழைக்கக் கூடிய வகையில், எதிர்க்கட்சியினர் போலி வதந்திகளை வெளிநாடுகளில் பரப்புவதை தவிர்த்துக் கொள்ள வேண்டும் என்றும், இதனால் நாட் டிற்கு பெருமளவு பாதிப்பு ஏற்படுகிறது என்றும், சுட்டிக்காட்டிய ஜனா திபதி எதிர்க்கட்சியினர் தங்கள் பிரச்சினைகளை அரசாங்கத்துடன் உள்ளூரில் எத்தகைய ஆர்ப்பாட்டங்களை செய்து வெளிப்படுத்துவ தற்கு தமது நிர்வாகம் பூரண சுதந்திரத்தை அளித்திருக்கிறது. எனவே அவ்விதம் ஜனநாயக சம்பிரதாயங்களுக்கு ஏற்புடைய வகையில் எதிர்கட்சிகள் நடந்து கொள்ள வேண்டும் என்று கேட்டுக் கொண்டார்.
அரசாங்கத்திற்கு எதிரான போலியான மோசடி, ஊழல் மற்றும் குற்றச் செயல்களில் ஈடுபட்டு வருவதான குற்றச் சாட்டுக்களை எதிர்க்கட்சி யினர் சுமத்தி எமது நாட்டின் நற்பெயருக்கு சர்வதேச அரங்கில் அபகீர்த்தி ஏற்படுத்துவதை உடனடியாக தவிர்த்துக்கொள்ள வேண் டும் என்றும், ஜனாதிபதி வேண்டுகோள் விடுத்தார்.
எனவே, இனிமேலாவது இவ்விதம் எதிர்க்கட்சியைச் சேர்ந்த சிலர் நாட் டிற்கு ஏற்படுத்தி வரும் இதுபோன்ற தீமைகளை தவிர்த்துக்கொள்ள வேண்டும். அரசியல் இலாபத்திற்காக இவ்விதம் முறைகேடான முறையில் அரசியல் நடத்துவது இலங்கையின் ஜனநாயக சுதந்தி ரம், பாரம்பரியங்களுக்கு மாறான தவறு என்று ஜனாதிபதி சுட்டிக் காட்டினார்.
பாராளுமன்றத்தில் தொடர்ந்தும் உரையாற்றிய ஜனாதிபதி அவர்கள், அரச ஊழியர்களுக்கு மட்டுமே உரித்தாக இருக்கும் ஓய்வூதிய திட் டம் வங்கி, கூட்டுத்தாபனம், தனியார் துறை, மற்றும் வெளிநாட்டில் வேலைவாய்ப்பை பெற்றுள்ளவர்களுக்கும் உரித்தாகக் கூடிய வகை யில் புதிய சட்டமூலம் ஒன்று பாராளுமன்றத்தில் எதிர்வரும் ஏப்ரல் மாதத்தில் சமர்ப்பிக்கப்படும் என்று தெரிவித்தார்.
2011ஆம் ஆண்டிற்கான வரவு செலவுத் திட்டத்தில் மக்களுக்கு அளி த்த வாக்குறுதியின் படி தேசிய வருவாய்க்கு உரம் சேர்க்கும் வகை யில், பங்களிப்பை செய்யும் வெளிநாட்டில் பணிபுரிந்து நாட்டின் தேசிய வருமானத்தை பெருக்குவதற்கு உதவி செய்வோர், கலைஞர் கள், சுயதொழில் முயற்சியாளர்கள், விவசாயிகள், கடற்றொழிலாளர் கள், வர்த்தகர்கள் போன்ற அனைவருக்கும் ஓய்வூதியத்தை பெற்று க்கொடுக்கக்கூடிய வகையில் இந்த புதிய சட்டமூலம் தயாரிக்கப்பட் டிருக்கிறது என்ற ஜனாதிபதி தெரிவித்தார்.
1978ஆம் ஆண்டில் அன்றைய ஜனாதிபதி ஜே.ஆர். ஜயவர்த்தனவி னால் ஏற்படுத்தப்பட்ட நிறைவேற்று அதிகாரமுடைய ஜனாதிபதி ஆட்சிமுறையின் கீழ் பாராளுமன்றத்திற்கு ஜனநாயக ரீதியில் இரு ந்து வந்த அதிகாரம் படிப்படியாக குறைய ஆரம்பித்தது. அன் றைய ஜனாதிபதி ஜே.ஆர். ஜயவர்தன அல்லது அதற்கு பின்னர் இவ்வுயர் பதவிக்கு வந்த ஆர். பிரேமதாஸா, டி.பி. விஜயதுங்க, திருமதி சந்திரிக்கா பண்டாரநாயக்க குமாரதுங்க ஆகிய எவருமே என் றாவது ஒருநாள் பாராளுமன்றத்திற்கு சமுகமளிப்போம் என்று நினை த்தால் மாத்திரமே பாராளுமன்றத்திற்கு வந்து சபாநாயகர் ஆசனத் தில் அமர்ந்து, பாராளுமன்றத்தில் அரசாங்கத்தின் கொள்கையை விளக்கி கூறிவந்துள்ளார்கள்.
இன்றைய ஜனாதிபதி மஹிந்த ராஜபக்ஷ மாத்திரமே ஜனாதிபதி ஒரு வர் மூன்று மாதங்களுக்கு ஒரு தடவையாவது பாராளுமன்றத்திற்கு வருகை தர வேண்டும் என்பதை சட்டபூர்வமாக கட்டாயப்படுத்தி இரு க்கிறார். இதற்கமைய ஜனாதிபதி அவர்கள் பாராளுமன்றத்திற்கு மூன்று மாதங்களுக்கு ஒரு தடவை சில சந்தர்ப்பங்களில் இரண்டு தடவைகள் கூட, சமுகமளித்திருப்பது எங்கள் நாட்டில் நிறைவேற்று அதிகாரமுடைய ஜனாதிபதி ஆட்சிமுறையும், பாராளுமன்ற ஜன நாயகமும் ஒன்றோடு ஒன்று இணைந்து ஒத்துழைப்புடன் செயற்பட வேண்டிய அவசியத்தை வலியுறுத்தும் ஒரு நல்ல அரசியல் மாற்ற மாக அமைந்திருப்பது இந்நாட்டு மக்களை மகிழ்ச்சியில் ஆழ்த்தும் ஒரு நிகழ்வாகும்.
