பிரசன்னா சினேகா திருமணம்


நடிகர் பிரசன்னா, நடிகை சினேகா திருமணம் வரும் 11ம் திகதி காலை 9 மணியளவில் சென்னை வானகரத்தில் உள்ள ஸ்ரீவாரு வெங்கடாஜலபதி மண்டபத்தில் நடக்கிறது. அதற்கு முன் 10 ஆம் திகதி மாலை 7.30 மணியளவில், இதே மண்டபத்தில் மணமக்களுக்கான வரவேற்பு நிகழ்ச்சி நடக்கிறது. 
இதுகுறித்த அறிவிப்பை வடபழனியிலுள்ள பிரசாத் கலையகத்தில் நேற்று முன்தினம் பிரசன்னா, சினேகா ஜோடியாக தோன்றி நிருபர்களிடம் அறிவித்தனர்.
சினேகா கூறியதாவது, பிரசன்னாவிடம் என் காதலை வெளிப்படுத்திய பிறகு என் மாமனாரையும், மாமியாரையும் நேரில் சந்தித்துப் பேசினேன். அவர்கள் என்னை எப்படி புரிந்துகொள்ள வேண்டும் என்று நினைத்தேனோ, அப்படி என்னை புரிந்துகொண்டு நடத்தினர். 
இது எனக்கு மகிழ்ச்சி அளித்துள்ளது. அவர் கள் எதிர்பார்த்த மருமகளாக நடந்துகொள்வேன். திருமணத் துக்குப் பிறகு நான் சினிமா வில் தொடர்ந்து நடிப்பது பற்றி முடிவு செய்யவில்லை.
சில ஆண்டுகள் நானும், பிரசன்னா வும் சென்னையில் தனிக் குடித்தனம் நடத்துவோம். நடிகையாக இல் லாமல், ஒரு சாதா ரண குடும்பப் பெண்ணாக வாழ ஆசைப்படுகிறேன். இவ்வாறு அவர் கூறினார்.
பிரசன்னா கூறியதாவது, வழக்கம்போல எங்கள் வீட்டிலும், சினேகாவின் வீட்டிலும் எதிர்ப்பு கிளம்பியது உண்மை. நாங்கள் இருவரும் எங்கள் பெற்றோரிடம் மனம் விட்டுப் பேசி, எங்கள் நியாயத்தை எடுத்துச் சொல்லி இரு வீட்டாரின் சம்மதத்தைப் பெற்றோம். திருமணத்துக்குப் பிறகு சினேகா விரும்பினால் சினிமாவில் தொடர்ந்து நடிக்கலாம். அதற்கு நான் தடையாக இருக்க மாட்டேன். நான் அவருக்கு நல்ல கணவனாக நடந்து கொள்வேன்.
எங்கள் திருமணம் பிராமண முறைப்படியும், நாயுடு முறைப்படியும் நடக்கும். சினேகாவுக்கு நான் இரண்டு முறை தாலி கட்டப் போகிறேன் இவ்வாறு அவர் கூறினார்.
