மத்திய மாகாணத்தில் குறைந்த வருமானம்பெறுவோருக்கு கூரைத்தகடுகள்


ஹாரிஸ்பத்துவ குறூப் நிருபர்
மத்திய மாகாணத்தில் குறைந்த வருமானம் பெறும் குடும்பங்களுக்கு கூரைத்தகடுகளைப் பெற்றுக் கொடுப்பதற்கான திட்டமொன்று மத்திய மாகாண வீடமைப்பு அதிகார சபையினால் மேற்கொள் ளப்பட்டுள்ளது.
இத்திட்டத்தின் கீழ் ஒரு கோடி இருபது இலட்சம் ரூபா செலவில் 600 குடும்பங்களுக்கு கூரைத்தகடுகள் பெற்றுக்கொடுக்கப்பட உள்ளதாக மாகாண வீடமைப்பு நிர்மாணத்துறை அமைச்சர் பந்துல யாலேகம தெரிவித்தார். 
மேலும் அவர் இதற்கு முன்னர் கூரை வேய்வதற்கு தகரத்தினாலானவையே பெற்றுக் கொடுக்கப்பட்டது. எனினும் இம் முறை எஸ்பஸ்டோஸ் தகடுகள் பெற்றுக்கொடுக்கப்பட உள்ளது குறிப்பிடத்தக்கது என்றும் கூறினார். (ஐ-ஞ)
