பதுளை மாவட்டத்தில்தென்னங்கன்றுகள் விநியோகம்


(ஊவா சுழற்சி நிருபர்)
பதுளை மாவட்டத்தில் தென்னங்கன்றுகள் பயிரிடவென 47126 தென்னங்கன்றுகள் மொனராகலை விவசாய திணைக்களத்தின் நாற்றுமேடையிலிருந்து பகிர்ந்தளிக்கப்படவுள்ளதாக தெங்கு அபிவிருத்தி அதிகார சபை தெரிவித்தது.
இதன் அடிப்படையில் பதுளை மாவட்டத்தின் எல்ல, ஹாலிஎல, ரிதிமாலியத்த, சொரனாதோட்ட, மஹியங்கனை, பசறை, பதுளை, கந்தகெடிய, மீகாகுயில, லுனுகலை, ஹல்துமுல்ல, ஊவா பரணகம போன்ற பிரதேச செயலாளர் பிரிவுக்கு தென்னங்கன்றுகளை விநியோகிக்கவென ரூபா (3063190/-) முப்பது இலட்சத்து அறுபத்தி மூவாயிரத்து நூற்றுதொண்ணூறு ரூபா ஒதுக்கியுள்ளதாக தெங்கு அபிவிருத்தி அதிகார சபை தெரிவித்துள்ள அதேவேளை பாடசாலை மாணவர்களுக்கும் தென்னங்கன்றுகள் பகிர்ந்தளிக்க நடவடிக்கை மேற்கொண்டு வருவதாக குறித்த அதிகார சபை தெரிவித்துள்ளமை குறிப்பிடத்தக்கதாகும். (ஐ-ஞ)
