சென்னை எழும்பூரில் எக்ஸ்பிரஸ் ரயில்கள் புறப்படும் நேரத்தில் மாற்றம்


தெற்கு ரயில்வே வெளியிட்டுள்ள செய்திக் குறிப்பில் கூறப்பட்டுள்ள தாவது :-
விழுப்புரம் மாவட்டம் விக்கிரவாண்டி ரயில் பாதையில் இன்று காலை 6.50 மணி முதல் 9.50 மணி வரை பராமரிப்பு பணி நடக்கிறது. இதேபோல் நாளை (25ம் திகதி) காலை 6.50 மணிக்கு தொடங்கி 11.50 மணி வரை 5 மணி நேரம் பராமரிப்பு பணி நடக்கிறது. இதனால் நாளை திருச்சியில் இருந்து சென்னைக்கு இயக்கப்படும் பல்லவன் எக்ஸ்பிரஸ் ரயில் முண்டியம்பாக்கத்தில் 15 நிமிடங்கள் நிறுத்தி வைக்கப்படும். சென்னை புதுச்சேரி பயணிகள் ரயில் பேரணையில் 25 நிமிடமும், சென்னை எழும்பூர் குருவாழூர் எக்ஸ்பிரஸ் ரெயில் மைலத்தில் 25 நிமிடமும் நிறுத்தி வைக்கப்படும்.
சென்னை எழும்பூரில் இருந்து மதுரை செல்லும் வைகை எக்ஸ்பிரஸ் ரயில் 25 நிமிடங்கள் தாமதமாக புறப்பட்டு செல்லும் இதேபோல் 25 ஆம் திகதி சென்னையில் இருந்து புறப்படும் வைகை, குருவாழூர் எக்ஸ்பிரஸ் ரயில்களின் நேரம் மாற்றியமைக்கப்பட்டுள்ளது. அதன் விவரம் வருமாறு, சென்னை எழும்பூரில் இருந்து மதுரைக்கு செல்லும் வைகை எக்ஸ்பிரஸ் ரயில் எழும்பூரில் இருந்து பகல் 12.45 மணிக்கு புறப்படுவதற்கு பதிலாக பிற்பகல் 3.15 மணிக்கு புறப்படும்.
சென்னை எழும்பூர் குருவாழூர் எக்ஸ்பிரஸ் ரயில் எழும்பூரில் இருந்து காலை 7.40 மணிக்கு புறப்படுவதற்கு பதிலாக காலை 9.40 மணிக்கு புறப்படும். சென்னை எழும்பூர் திருச்சி எக்ஸ்பிரஸ் ரயில் எழும்பூரில் இருந்து காலை 8.20 மணிக்கு பதிலாக காலை 10.20 மணிக்கும் புறப்பட்டு செல்லும். 
திருச்சியில் இருந்து சென்னை எழும்பூருக்கு செல்லும் பல்லவன் எக்ஸ்பிரஸ் ரயில் திருச்சியில் இருந்து காலை 6.30 மணிக்கு புறப்படுவதற்கு பதிலாக காலை 8.30 மணிக்கு புறப்படும். சென்னை எழும்பூர் புதுச்சேரி பயணிகள் ரயில் திண்டிவனம் வரை மட்டுமே இயக்கப்படும். மதுரையில் இருந்து சென்னை எழும்பூர் வரும் வைகை எக்ஸ்பிரஸ் ரயில் 15 நிமிடம் தாமதமாக வரும்.
