மேற்கு வங்கத்தில் சாக்கு மூடைக்குள் ஆவணங்கள்: அதிகாரிகள் அதிர்ச்சி


மேற்கு வங்க மாநில தலைமை செயலகத்தில் கடந்த அரசின் முக்கிய ஆவணங்கள் பல, சாக்கு மூட்டைக்குள் சென்று விட்டன. மக்களின் பார்வையில் இருந்து நிதி முறைகேடுகளை மறைப்பதற்காக இடதுசாரி ஆட்சி இதுபோல் செய்துள்ளது என குற்றச்சாட்டு எழுந்துள்ளது. ஆட்சி மாறும் போது கட்சிகள் மாறுவது சகஜம். பழைய அரசுக்கு விசுவாசமானவர்கள் தூக்கியடிக்கப்படுவர். முக்கிய ஆவணங்கள் புதிய ஆட்சியின் கண்களில் படாமல் மறைக்கப்படும். இதுதான் தற்போது மேற்கு வங்கத்தில் நடந்து வருவதாக குற்றச்சாட்டுகள் எழுந்துள்ளன.
தலைமை செயலக ஊழியர்கள் கூட்டமைப்பின் செயலர் சங்கேத் சக்கரவர்த்தி கூறுகையில், நிதி பிற்பட்டோர் நலத்துறை, உள்துறை, (அரசியல்) நில சீர்திருத்த துறை ஆகியவற்றின் முக்கிய ஆவணங்களை கடத்த முயற்சி நடக்கிறது. அனைத்து ஆவணங்களும் சாக்கு மூட்டையில் திணித்து கட்டப்பட்டுள்ளது. இடதுசாரி அரசின் நிதி முறைகேடுகளை மக்களின் பார்வையில் இருந்து மறைப்பதற்காக இது போன்ற செயல்களில் ஈடுபட்டுள்ளனர். இது பற்றி தலைமை செயலரிடம் புகார் அளித்துள்ளேன். மேற்கு வங்கத்தில் பலசர்ச்சைகள் கிளம்பியுள்ளது.
அதில் ஒன்று மேற்கு வங்க முதல்வராக வரும் வெள்ளிக்கிழமை பதவி ஏற்க வரும் திரிணமுல் கட்சி தலைவர் மம்தாவுக்கு சிவப்புக்கு பதில் பச்சை கம்பளம் விரிக்கப்படுமா என்பது மற்றொன்று முதல்வராக பதவியேற்றபின் அமைச்சர்கள் பதவி ஏற்கும்வரை மேடையில் தான் முதல்வர் அமர்ந்திருக்க வேண்டும். இதை மம்தா பின்பற்றுவாரா அல்லது மேடையில் இருந்து இறங்கி கட்சி தலைவர்களில் ஒருவராக எப்போதும் போல் அமருவாரா போன்ற சர்ச்சைகள் இப்போதே கிளம்பிவிட்டன.
பதயேற்பு விழாவில் வி.ஐ.பி.க்களுக்கு என்று சில சோபாக்கள் மட்டுமே போடப்படுகின்றன.
காங்கிரஸ் கட்சி சார்பில் நிதியமைச்சர் பிரணாப் முகர்ஜி கலந்து கொள்வார் என எதிர்பார்க்கப்படுகிறது. இவரது மகனும் காங்கிரஸ் சார்பில் போட்டியிட்டு வெற்றி பெற்றுள்ள 
அபிஜித் முகர்ஜிக்கு அமைச்சர் பதவி வழங்கப்படும் என்று தெரிகிறது.
சிறிய அமைச்சரவை பொறுப்பேற்கும் என்று மம்தா அறிவித்துவிட்டதால் சிலதுறை அதிகாரிகள் கலக்கத்தில் உள்ளனர். 
