கண்டி - கலதெனிய பஸ் சேவை மீண்டும் ஆரம்பம்


(உடத்தலவின்ன நிருபர்)
பாதை சீரின்மை காரணமாக பல வருடங்கள் சேவையிலீடுபடாது இடை நிறுத்தி வைக்கப்பட்டிருந்த கண்டி - கலதெனிய 573 ஆம் இலக்க இ. போ. ச. பஸ் சேவை மீண்டும் ஆரம்பித்து வைக்கப்பட்டுள்ளது.
உடத்தலவின்ன பிரதேசத்தின் ஜும்ஆப் பள்ளிவாசல் மையவாடி, கிராம சேவையாளர் அலுவலகம் போன்ற முக்கிய பொது நிலையங்களை உள்ளடக்கிய கலதெனிய பஸ் சேவை ஆரம்பிக்கப்பட்டமைக்கு இப் பிரதேச மக்கள் இ. போ. சபைக்கு நன்றிகளைத் தெரிவித்துள்ளனர்.
உடத்தலவின்ன - கலதெனிய பாதை தற்போது செப்பனிடப்பட்டு, இரண்டு கோடி ரூபா செலவில் காபட் இடப்படவுள்ளமை குறிப்பிடத்தக்கது. காபட் இடுவதற்கான நிதியினை அமைச்சர் ரவூப் ஹக்கீம் பொருளாதார அபிவிருத்தி அமைச்சர் பசில் ராஜபக்ஷ ஊடாக ஒதுக்கியுள்ளார். (ஐ)
