துப்பாக்கி திரைப்பட வழக்கு விசாரணை இன்று


விஜய் நடிப்பில் பெரும் செலவில் உருவாகி வரும் திரைப்படம் துப்பாக்கி, இப்படத்தை ஏ. ஆர். முருகதாஸ் இயக்குகிறார். ஹாரிஸ் ஜெயராஜ் இசையமைக்கிறார். விஜய்க்கு ஜோடியாக காஜல் அகர்வால் நடிக்கிறார்.
விஜய் இயக்குனர் ஏ. ஆர். முருகதாஸ் கூட்டணி இணையும் முதல் படம் என்பதால் எதிர்பார்ப்பு அதிகரித்துள்ளது. ஆனால் துப்பாக்கி தலைப்புக்கு விதிக்கப்பட்ட இடைக்கால தடை இன்னும் முடிவுக்கு வரவில்லை. 
இவ்வழக்கு தொடர்ந்து நிலுவையில் உள்ளது. இந்நிலையில் துப்பாக்கி படத் தலைப்பு மீதான வழக்கு விசாரணை நேற்று முன்தினம் மீண்டும் நீதிமன்றத்துக்கு வந்தது. அப்போது இரு தரப்பு வாதங்களையும் கேட்ட நீதிபதிகள் வழக்கு விசாரணையை எட்டாவது முறையாக 21ம் திகதிக்கு ஒத்திவைத்து உத்தரவிட்டனர்.
இதனால் படத்தின் முன்னோட்டம் மற்றும் இசை வெளியிடுவதில் தாமதம் ஏற்பட்டுள்ளது. இருப்பினும் ‘துப்பாக்கி’ படத்தை தீபாவளி பண்டிகையான நவம்பர் 13 ஆம் திகதி வெளியிட தயாரிப்பு தரப்பு முடிவு செய்திருக்கிறது.
