ரூ. 7 ஆயிரம் கோடியில் அடிப்படை மேம்பாடு


தமிழகத்தில் அடிப்படை வசதிகள் மேம்படுத்த ரூ. 6 ஆயிரத்து 654 கோடி நிதியில் செய்யப்படுவதாக முதல்வர் ஜெ. இன்று அறிவித்துள்ளார். 
மக்கள் தொகை அதிகரிக்கும் பட்சத்தில் அடிப்படை வசதிகள் மேம்படுத்துவது அவசியமாகிறது. இந்த திட்டத்தின் படி சுகாதாரம் பேணுதல், குடிநீர், சாலைகள் செப்பனிடுதல், கழிவுநீர் அகற்றல், உள்ளிட்ட பணிகள் செய்யப்படும். மாநகராட்சி மற்றும் நகராட்சி பகுதிகளுக்கு 5 ஆயிரத்து 890 கோடியும், பேரூராட்சி பகுதிகளுக்கு 763.91 கோடியும் ஒதுக்கப்படும். 
சென்னையில் குடிநீர் மேம்பாட்டுக்கு செம்பரம்பாக்கம் குடிநீர் சுத்திகரிப்பு நிலையத்தில் இருந்து 2 வது இணை குழாய் அமைக்க ரூ. 41 கோடியே 35 இலட்சமும் ஒதுக்கப்படுகிறது. முதல் கட்டமாக மாநிலம் முழுவதும் ரூ. 757 கோடியே 28 இலட்சம் செலவில் பணிகள் துவக்கப்படும். 
மாநகர் மற்றும் நகராட்சி பகுதிகளுக்கு ரூ. 506.48 கோடியில், கழிவு நீர் வெளியேற்றல் (30 கோடியே 50 இலட்சம்), குடிநீர் (58 கோடியே 80 இலட்சம்), சாலைகள் சீரமைப்பு (145 கோடியே 11 இலட்சம்), மழைநீர் சேகரிப்பு (88 கோடியே 96 இலட்சம்), சுற்றுசூழலை பாதுகாக்கும் திடக்கழிவு மேலாண்மை (124 கோடியே 54 இலட்சம்), தெருவிளக்கு (58 கோடியே 57 இலட்சம்) கிராமப்புறம் மற்றும் பேரூராட்சி பகுதிகளில் 250 கோடியே 80 இலட்சம் செலவில் பணிகள் மேற்கொள்ளப்படும் இவ்வாறு அக்குறிப்பில் கூறப்பட்டுள்ளது.
