வடபகுதி கடற்தொழிலாளர்கள் சகலவளங்களுடன் மேலோங்கி இருக்கிறார்கள்


வட இலங்கை மக்களில் ஒரு சாராரின் வாழ்வாதாரமாக இருக் கும் மீன்பிடித் தொழிலை அபிவிருத்தி செய்வதற்கு இப் போது அரசாங்கம் சகலவிதமான உதவிகளையும் செய்து வருகிறது. அரசாங்கத்தின் இந்த பொறுப்பை ஏற்றுக் கொண்டுள்ள கடற்தொழில் நீர்வள அபிவிருத்தி அமைச்சர் டாக்டர்.
ராஜித சேனா ரத்ன, பல நாட்கள் ஆழ்கடலில் தங்கியிருந்து மீன்பிடிக்கக்கூடிய படகுகளை கடற்தொழிலாளர்களுக்கு உடனடியாக பெற்றுக் கொடுப் பதற்கு நடவடிக்கைகளை எடுத்து வருகிறார்.
கடற்தொழில் அமைச்சு இதனை வெற்றிகரமாக நிறைவேற்றும் எண்ண த்துடன் பல நாட்கள் ஆழ்கடலில் தங்கியிருந்து மீன்பிடிக்கக் கூடிய நூற்றுக்கணக்கான படகுகளை நிர்மாணிக்கும் பணியையும் ஒரு நிறுவனத்திடம் ஏற்கனவே ஒப்படைத்துள்ளது. கடற்தொழிலா ளர்கள் தங்கள் படகுகளை கஷ்டமின்றி வந்து கரையில் நங்கூரம் இடுவதற்கு வசதிகளைக் கொண்ட மீன்பிடித் துறைமுகங்களையும் அமைச்சர் இப்போது ஏற்படுத்தி வருகிறார்.
கடந்த 30 ஆண்டுகால பயங்கரவாத யுத்தத்தினால், வடபகுதி மக்க ளின் வாழ்வும், வாழ்வாதாரமும் சீர்குலைந்து போய் அம்மக்கள் வறு மையில் துன்பத்தை அனுபவித்து வருவதை நன்கு உணர்ந்துள்ள ஜனாதிபதி மஹிந்த ராஜபக்ஷ அவர்கள், இந்த மக்களின் வாழ்க் கையை வளமாக்கும் உயரிய எண்ணத்துடன், வடக்கின் வசந்த திட் டத்தின் மூலம் கடற்தொழிலாளர்களுக்கும், விவசாய பெருமக்களுக் கும் சுயவேலை முயற்சிகளை மேற்கொண்டு வரும் மக்களுக்கும் ஏனையோருக்கும் நல்ல வருமானத்தைப் பெற்று நிம்மதியாக வாழ் க்கையைத் தொடருவதற்கு ஏற்புடைய வகையில் வாழ்வாதாரத்தை இன்று பெற்றுக் கொடுத்து வருகிறார்.
கிளிநொச்சி பிரதேசத்தில் கடந்த பல்லாண்டு காலமாக 507 மெட்ரிக் தொன் மீன் மாத்திரமே பிடிக்கப்பட்டது. ஆனால், இன்று அங்கு பிடிக்கப்படும் மீனின் அளவு 1200 மெட்ரிக் தொன்னாக அதி கரித்துள்ளது. இது கடற்தொழில் அமைச்சு ஏற்படுத்திய ஒரு பெரும் சாதனை என்று நாம் பெருமைப்படமுடியும்.
அமைச்சர் ராஜித சேனாரத்ன சமீபத்தில் கிளிநொச்சி மாவட்ட மீனவர் சங்கத்தை சந்தித்து, கலந்துரையாடலை நடத்திய போது, எங்கள் நாட்டின் மீன்பிடித்துறையை அபிவிருத்தி செய்யும் பொறுப்பை குறிப்பாக, வட இலங்கையின் மீன்பிடித்துறையை அபிவிருத்தி செய் யும் பணியை ஜனாதிபதி அவர்கள் தம்மீது நம்பிக்கை வைத்து, ஒப்படைத்திருப்பதாகவும் அப்பணியை தாம் சரியாக நிறைவேற்றி முடிப்பேன் என்றும் உறுதியளித்தார்.
இந்த உறுதிமொழிக்கமைய இன்று வடஇலங்கையில் அழிவுற்றுள்ள சகல மீன்பிடி துறைமுகங்களும் புனரமைப்பு செய்யப்படுகின்றன. அத்துடன், மீனவ சமூகத்திற்கு இந்த தொழிலை வெற்றிகரமான முறையில் மேற்கொள்வதற்காக அமைச்சர் அவசியமான கட்டமை ப்பு வசதிகளையும் இப்போது மேற்கொண்டு வருகிறார். ஆழ் கடலுக்கு சென்று மீன்பிடித்தொழிலை மேற்கொள்வதற்கு பாதுகாப் புக் காரணங்களுக்காக அரசாங்கம் கடந்த காலத்தில் விதித்திருந்த தடைகள் முற்றாக நீக்கப்பட்டிருப்பதனால், கடற்தொழிலாளர்களின் வாழ்க்கையில் ஒரு புத்தொளி இன்று தோன்றியுள்ளது.
கிளிநொச்சி மாவட்டத்தில் 4200க்கும் மேற்பட்ட மீனவ குடும்பங்கள் மீன்பிடித் தொழிலை தங்கள் வாழ்வாதாரமாகக் கொண்டிருக்கின் றன. அங்கு எல்லாமாக 3900 பேர் மீன்பிடி தொழிலில் நேரடியாக ஈடுபட்டு வருகிறார்கள். இந்த மக்களுக்கென 410 பைபர் கிளாஸ் படகுகளும், 185 வள்ளங்களும், 38 மீன்பிடி துறைமுகங்களும் கிளி நொச்சி மாவட்டத்தில் இருக்கின்றன. கிளிநொச்சி மாவட்டத்தில் எல் லாமாக 16,800 பேர் மீனவ சமூகத்தில் இருக்கிறார்கள்.
நாம் ஈராண்டுகளுக்கு முன்னர் பயங்கரவாத யுத்தத்தை வென்றெடுத் தோம். ஆயினும், வெளிநாட்டிலுள்ள சிலர் எங்களைப் பார்த்து நீங் கள் யுத்தத்தை வென்றெடுத்த போதிலும், சமாதானத்தை வென்றெ டுக்கவில்லையே என்று பல்வேறு சந்தர்ப்பங்களில் கேலி, கிண்ட ல்களும் செய்திருக்கிறார்கள். அவர்களுக்கு இப்போது நாடெங்கி லும் குறிப்பாக, வடபகுதியில் இடம்பெற்று வரும் மக்களின் அமை தியான முழுநிறைவுடைய வாழ்க்கையும், அங்கு துரித வேகமாக மேற்கொள்ளப்படும் அபிவிருத்தி பணிகளும் ஒரு நல்ல பதிலாக அமையும் என்று நாம் நம்புகிறோம்.
இந்நாட்டு மக்கள் தங்களுக்கு இடையே கடந்த காலத்தில் தோன்றியிரு ந்த ஒற்றுமையின்மை, ஒருவர் பால் மாற்றவர்கள் சந்தேகக் கண் ணோடு பார்த்தல், பகைமையுணர்வு அனைத்துமே பயங்கரவாதம் துவம்சம் செய்யப்பட்டதன் பின்னர், நீங்கி விட்டது என்றும், இனி மேல் இந்நாட்டு மக்களிடையே பரஸ்பர நம்பிக்கையின்மையும், சந் தேக உணர்வும் நீங்கி, இன ஐக்கியமும் நட்புறவும் சகோதர உண ர்வும் மேலோங்கி நிற்கும் என்று தெரிவித்த அமைச்சர் ராஜித சேனா ரத்ன, இவ்விதம் நாட்டு மக்கள் ஒன்று பட்டால் மாத்திரமே நாடு பொருளாதார துறையிலும், மற்றெல்லா துறைகளிலும் சுபீட்சம் அடைய முடியும் என்று கூறினார்.
நாம் அனைவரும் ஒன்றுபட்டு எங்கள் நாட்டை ஒரு வளமான நாடாக மாற்றி, எமது எதிர்கால சந்ததியினர் ஒற்றுமையாக வாழ்வதற்கு சாத கமான சூழ்நிலையை உருவாக்குவது இந்நாட்டு மக்கள் ஒவ்வொரு வருடைய மகத்தான தேசிய கடமையாகும்.
