வட மாகாணத் தேர்தலைத் தாமதப்படுத்துவது மக்களின் அடிப்படை உரிமையை மீறுவதாகும்: லக்ஷ்மன்


புலிகளினால் கண்ணிவெடிகள் புதைக்கப்பட்டிருந்த காலத்தில் அங்கிருந்த மக்கள் வாக்களித்தனர். இவ்வாறான நிலையில் வட மாகாண தேர்தலை நடத்தாமல் காலம் தாமதிப்பது அவர்களின் அடிப்படை உரிமை மீறலாகும் ௭ன்று ஐ.தே.க. வின் ௭ம்.பி.யான லக்ஷ்மன் கிரியெல்ல தெரிவித்தார். 
பாராளுமன்றத்தில் நேற்று நடைபெற்ற வடக்கு மாகாணத் தேர்தலை விரைவில் நடத்துமாறு கோரி சபை ஒத்திவைப்பு வேளை பிரேரணையை சமர்ப்பித்து உரையாற்றும்போதே அவர் மேற்கண்டவாறு தெரிவித்தார். அங்கு அவர் தொடரந்து உரையாற்றுகையில், வடக்கு மக்களின் பிரிக்கப்பட முடியாத உரிமை வாக்குரிமையாகும். ஜனநாயகம் மதிக்கப்படவில்லை. 
பாதுகாப்புப் பிரச்சினை இல்லை, கண்ணிவெடிகள் அகற்றப்பட்டுள்ளன. புலிகளினால் கண்ணிவெடிகள் புதைக்கப்பட்டிருந்த காலத்திலேயே வடக்கு மக்கள் வாக்களித்தனர். கண்ணிவெடிகளைக் காரணம் காட்டி தேர்தலைப் பிற்போடக்கூடாது. தேசிய தேர்தலை ௭வ்விதமான நியாயமும் இன்றித் தள்ளிப்போடக்கூடாது. மக்கள் தங்களுடைய உரிமையைப் பயன்படுத்த இடமளிக்க வேண்டும். 
வடக்கு மாகாணத் தேர்தலை விரைவாக நடத்த வேண்டும். இல்லையேல் அது அடிப்படை மனித உரிமை மீறலாகும். பொதுநலவாய பாராளுமன்ற சங்கத்தின் 58 ஆவது மாநாட்டின்போது வட மாகாண சபைத் தேர்தல் 2013 ஆம் ஆண்டு நடத்தப்படும் ௭ன்று ஜனாதிபதி மஹிந்த ராஜபக்ஷ கூறினார். அத் தேர்தலை விரைவில் அதாவது 2013 ஆம் ஆண்டு பெப்ரவரி மாதம் நடத்த வேண்டும் ௭னக் கோருகின்றோம். 
வட மாகாணத்தில் மக்கள் தங்களது பிரதிநிதிகளை நியமித்துக் கொள்வதற்கு விசேடமாக அங்கு மாகாண சபைத் தேர்தலை நடத்த வேண்டியது அவசியமாகும். 2013 ஆம் ஆண்டு பெப்ரவரி மாதம் வட மாகாண சபைத் தேர்தலை நடத்தாவிடின் அது பொதுநலவாய பாராளுமன்ற சங்கத்தின் 58 ஆவது மாநாட்டின் போது ஜனாதிபதி வழங்கிய உறுதிமொழி மீறப்பட்டதாக அமையும் ௭ன்றார்.

