பிரபலங்களின் இரகசியத் தகவல்கள் வெளியாகின!


அமெரிக்காவின் முதல் பெண்மணி மிச்செல் ஒபாமா மற்றும் பிரபலங்களான ஜெ சே, பியொன்ஸே, கிம் காதர்ஷியன், பெரிஸ் ஹில்டன், எஸ்டன் கட்சர் உட்பட பலரின் தனி நபர் விபரங்கள் போன்றவை ஹெக்செய்யப்பட்டுள்ளன.
மேலும் ஹெக்செய்து திருடப்பட்ட அனைத்து விபரங்களும் இணையத்தளமொன்றில் வெளியிடப்பட்டுள்ளன.
 ரஸ்ய ஹெக்கர்கள் சிலர் இணைந்தே இதனை செய்துள்ளதாக நம்பப்படுகின்றது.


சொத்து விபரங்கள், வங்கிக் கணக்கு விபரங்கள், கடன் விபரங்கள், கடனட்டை விபரங்களே தற்போது பகிரங்கப்படுத்தப்பட்டுள்ளது.
Exposed.
su என்ற இணையத்தளத்தில் பிரபலங்கள் பலரினதும் தகவல்கள் வெளியிடப்பட்டுள்ளது.
இவர்கள் மட்டுமன்றி அரசியல் புள்ளிகளான ஜோய் பைடன், ஹிலரி கிளிண்டன், எரிக் ஹோல்டர், சாரா பாலின் ஆகியோரது தகவல்களும் ஹெக்செய்யப்பட்டுள்ளது.
இதில் குறிப்பிடத்தக்க விடயம் என்னவெனில் எப்.
பி.
ஐ.
 முகவராண்மையின் பணிப்பாளர் ரொபர்ட் முல்லரின் தகவல்களும் வெளியிடப்பட்டுள்ளமையாகும்.


இந்நிலையில் இந்நடவடிக்கை தொடர்பில் எப்.
பி.
ஐ.
 நிறுவனம் உடனடியாக விசாரணைகளை ஆரம்பித்துள்ளது.
இவ் ஹெக்கிங் நடவடிக்கையானது மற்றை ஹொலிவுட் மற்றும் அரசியல் பிரபலங்களிடையேயும் ஒருவித கலக்கத்தினை ஏற்படுத்தியுள்ளதாக தெரிவிக்கப்படுகின்றது.
எங்கே தங்களது விபரங்களும் வெளியாகிவிடுமோ என்ற பயத்தில் மற்றையோரும் உள்ளதாக தெரிவிக்கப்படுகின்றது.


கடந்த சில காலங்களாக அமெரிக்க நிறுவனங்கள் , அமைப்புகள் ஆகியவற்றின் இணையக்கட்டமைப்புகளுக்குள் ஊடுருவிய ஹெக்கர்கள் தங்களது கைவரிசையை காட்டியிருந்தனர்.
இந்நிலையில் தனிநபர் மற்றும் பிரபலங்கள் மீதும் ஹெக்கர்கள் கைவைக்கத் தொடங்கியுள்ளமை குறிப்பிடத்தக்கது.
ஹெக்கர்களால் பாதிப்புக்குள்ள மற்றைய பிரபலங்கள்:


Charlie Beck (LAPD Chief), Mel Gibson, Britney Spears, Sarah Palin, Hulk Hogan, Donald Trump, Arnold Schwarzenegger, Al Gore, Kanye West, Kris Jenner, Stacia Hylton (U.
S.
 Marshals Director)

