ஒடிசாவில் மின்னல் தாக்கி 8 பேர் பலி


ஒடிசா மாநிலத்தின் கேந்த்ரபரா மாவட்டம் உள்ளிட்ட வெவ்வேறு பகுதிகளில் மின்னல் தாக்கியதில் 2 பெண்கள் உட்பட 8 பேர் பலியாகியு ள்ளனர். மேலும் பலர் காயமடைந்துள்ளனர்.
கேந்த்ரபரா மாவட்டத்தில் மின்னல் தாக்கியபோது வயலில் வேலை பார்த்துக்கொண்டிருந்த இருவர் பலியாயினர். இதேபோல் அங்குள்ள கன்ஜம் மாவட்டத்திலும் மின்னல் தாக்கியுள்ளது. 
இதில் 2 பெண்கள் பலியாயினர். 7 பேர் காயமடைந்துள்ளனர். பாலசோர் மாவட்டத்திலும் மின்னல் தாக்கியதில் இருவர் மரணமடைந்துள்ளனர்.
மேலும் கியோன்ஜார் மற்றும் பட்ராக் மாவட்டங்களிலும் மின்னல் தாக்கியதில் தலா ஒருவர் பலியானதாக தகவல்கள் தெரிவிக்கின்றன.
