இந்திய தேர்தல் ஆணையராகசையத் நசீம் நியமனம்


தலைமைத் தேர்தல் ஆணையராக இருந்த குரேஷி கடந்த ஜுன் 10 ஆம் திகதி ஓய்வு பெற்றார். தேர்தல் ஆணையராக இருந்த சம்பத், அவருக்குப் பதிலாக தலைமைத் தேர்தல் அதிகாரியாக நியமிக்கப்பட்டார். இதனால் சம்பத் வகித்த தேர்தல் ஆணையர் பணியிடம் காலியாக இருந்தது.
இந் நிலையில் புதிய தேர்தல் ஆணையராக சையத் நசிம் அகமது ஜாய்தி நியமிக்கப்பட்டுள்ளார். இதற்கான உத்தரவை ஜனாதிபதி பிராணப் முகர்ஜி பிறப்பித்தார்.
1976 இல் ஐ. ஏ. எஸ். பயிற்சியை முடித்த ஜாய்தி, விமான போக்குவரத்து துறையின் செயலாளராக பணியாற்றினார். கடந்த மாதம் 31 ஆம் திகதி ஓய்வு பெற்றதையடுத்து தற்போது தேர்தல் ஆணையராக நியமிக்கப்பட்டுள்ளார்.தேர்தல் ஆணையத்தின் மற்றொரு ஆணையராக எச். எஸ். பிரம்மா செயல்பட்டு வருகிறார்.
