3ஆண்டுகளாக விநியோகிக்காத 
15 ஆயிரம் கடிதங்கள் குப்பையில்!


ஆலங்குடி அருகே 3 ஆண்டுகளாக விநியோகிக்கப்படாமல், 4 மூட்டை தபால் குப்பையில் வீசப்ப ட்டதை கண்டித்து பொது மக்கள் மறியலில் ஈடுப்பட்டதுடன், அஞ்சல் அலுவலகத்தை முற்றுகையிட்டனர்.
புதுக்கோட்டை மாவட்டம் ஆலங்குடி அடுத்த கொத்தமங்கலம் அருகே உள்ள கீழக்காடு கொங்கன் குடியிருப்பை சேர்ந்தவர் பவானந்தம்(52) கொத்த மங்கலம் கிளை அஞ்சல் நிலைய போஸ்ட்மேன். இவர் கடிதங்களை சரிவர விநியோகிப்பதில்லை என அடிக்கடி புகார் எழுந்தது.
இந்நிலையில் கடந்த வெள்ளிக்கிழமை அந்த பகுதியில் உள்ள குப்பை கிடங்கில் 4 சாக்கு மூட்டைகள் கிடந்தன. சந்தேகமடைந்த பொதுமக்கள் மூட்டைகளை பிரித்து பார்த்தனர், அதில் 2009 முதல் 2011 ஆம் ஆண்டு வரையிலான பதிவுத் தபால்கள், டெண்டர் நோட்டீஸ், வெளியூரில் இருந்து வாசகர்களுக்கு அனுப்பி வைக்கப்பட்ட புத்தகங்கள், எல்.அய்.சி. பத்திரம் உள்ளிட்ட 15,000த்துக்கும் மேற்பட்ட பல்வேறு அஞ்சல்கள் இருந்தன.
மக்களிடம் விநியோகிக்காமல் வைத்திருந்து விசாரணைக்கு பயந்து குப்பையில் வீசப்பட்டதை அறிந்த அப்பகுதியினர் கடைத் தெருவில் மறியலில் ஈடுபட்டனர்.
