காவிரியிலிருந்து விநாடிக்கு 9000 கன அடி வீதம் தண்ணீர் திறப்பு


பெங்களூர்: உச்ச நீதிமன்ற உத்தரவையடுத்து சனிக்கிழமை நள்ளிரவு முதல் திடீரென காவிரியிலிருந்து விநாடிக்கு 9 ஆயிரம் கன அடி வீதம் தண்ணீ ரை கர்நாடகம் திறந்துவிட்டு ள்ளது.
காவிரி நதிநீர் ஆணையத்தின் உத்தரவை ஏற்று, தமிழகத்துக்கு அக்டோபர் 15ம் திகதி வரை தினமும் விநாடிக்கு 9,000 கன அடி தண்ணீர் திறந்து விடுமாறு கர்நாடக அரசுக்கு உச்ச நீதிமன்றம் வெள்ளிக்கிழமை உத்தரவிட்டது. இது குறித்து விவாதிப்பதற் காக பெங்களூரில் கர்நாடக முதல்வர் ஜெகதீஷ் ஷெட்டர் தலைமையில் சட்டப் பேரவை அனைத்துக் கட்சித் தலைவர்க ளின் கூட்டம் சனிக்கிழமை நடைபெற்றது. 
இந்தக் கூட்டத்துக்குப் பின்னர் ஆளுநர் எச்.ஆர். பரத்வாஜை முதல்வர் ஜெகதீஷ் ஷெட்டர் சந்தித்துப் பேசினார். அப்போது கூட்டத்தில் எடுக்கப்பட்ட முடிவுகள் குறித்து அவரிடம் முதல்வர் ஷெட்டர் விளக்கினார். இதையடுத்து, ஆளுநரின் ஆலோசனையின் பேரில் மண்டி யா மாவட்டம் கிருஷ்ண ராஜ சாகர் ஆணையி லிருந்து விநாடிக்கு 9 ஆயிரம் கன அடி வீதம் தண்ணீர் திறக்க முதல்வர் ஷெட்டர் உத்தரவிட்டதாகத் தகவல்கள் தெரிவிக்கின்றன.
